ΓΡΑΠΤΗ ΕΡΩΤΗΣΗ E-4020/00

υποβολή: Charles Tannock (PPE-DE), Martin Callanan (PPE-DE), Nirj Deva (PPE-DE), Den Dover (PPE-DE), Jacqueline Foster (PPE-DE), Christopher Heaton-Harris (PPE-DE), Roger Helmer (PPE-DE), Bashir Khanbhai (PPE-DE), Timothy Kirkhope (PPE-DE), Neil Parish (PPE-DE) και Geoffrey Van Orden (PPE-DE) προς την Επιτροπή

(21 Δεκεμβρίου 2000)

Θέμα: Μέτρα και σταθμά

Γνωρίζει άραγε η Επιτροπή ότι φέτος, πριν από λίγο καιρό, δύοπάλληλοι τηςπηρεσίας τυποποίησης των εμπορικών προδιαγραφών και δύο αστυνομικοί πλησίασαν τον κ. Steve Thoburn, οπωροπώλη από το Sunderland και, αφού τον ενημέρωσαν ότι ήταν παράνομο να πωλεί τα αγαθά του χρησιμοποιώντας για τη ζύγισή τους τα βρετανικά μέτρα βάρους (λίβρες και ουγγιές) αντί των μέτρων δεκαδικήςποδιαίρεσης, κατάσχεσαν τις ζυγαριές του και ότι, εν συνεχεία, επιδόθηκε στον κ. Thoburn κλήση εμφάνισης στο δικαστήριο με το αιτιολογικό ότι παραβίασε τους κανόνες που άρχισαν να ισχύουν από 1ης Ιανουαρίου 2000 για τη συμμόρφωση του Ηνωμένου Βασιλείου με τις οδηγίες της Ευρωπαϊκής Ένωσης σε ό,τι αφορά τις προδιαγραφές για τις μετρήσεις και τα μεγέθη;

Δύναται η Επιτροπή να εξηγήσει για ποιον λόγο θεωρείται παράνομο οι έμποροι να χρησιμοποιούν κατά την πώληση τα βρετανικά μέτρα και σταθμά και, αν τούτο συμβαίνει διότι η Επιτροπή κρίνει ότι είναι σκόπιμο να καθιερωθεί μία ενιαία αγορά, να εξηγήσει τον λόγο για τον οποίο μία ενιαία αγορά (εν αντιθέσει προς μία ενιαία οικονομία) εντός της Ευρωπαϊκής Ένωσης απαιτεί την κατάργηση των βρετανικών μέτρων και σταθμών για τη μέτρηση των αγαθών που πωλούνται χύμα;

Δύναται επίσης η Επιτροπή να αναφέρει εάνποστηρίζει τις ενέργειες των βρετανικών αρχών περί παραπομπής σε δίκη ενός πολίτη ο οποίος σέβεται τις παραδόσεις της χώρας του και προσφέρει τιςπηρεσίες που πιστεύει ότι θέλουν οι πελάτες και να δηλώσει εάν, σε περίπτωση που η βρετανική Κυβέρνηση δεν κινούσε διαδικασία δίωξης στους οπωροπώληδες που πωλούν τα αγαθά τους χρησιμοποιώντας μόνο τα βρετανικά μέτρα και σταθμά, θα παρέπεμπε το ζήτημα στο Δικαστήριο των Ευρωπαϊκών Κοινοτήτων ή θα έκανε χρήση της διακριτικής ευχέρειας που της αναγνωρίζει το Δικαστήριο των Ευρωπαϊκών Κοινοτήτων (Υπόθεση 87/89 (1990) ECR I 1981) για να μην παραπέμψει το εν λόγω ζήτημα στο ΔΕΚ;

Τέλος, προτίθεται η Επιτροπή να επιβεβαιώσει αν συμφωνεί ότι από τα άρθρα που αφορούν τις συμπληρωματικέςποδείξεις στις οδηγίες της Επιτροπής για τις μονάδες μετρήσεως συνάγεται ότι νομιμοποιούνται οι έμποροι που πωλούν χύμα αγαθά στο ΗΒ να αναγράφουν τις τιμές τόσο σε βρετανικά όσο και σε δεκαδικά μέτρα και σταθμά τουλάχιστον μέχρι το 2009;

Απάντηση του κ. Liikanen εξ ονόματος της Επιτροπής

(27 Φεβρουαρίου 2001)

Η Επιτροπή δεν έχει ενημερωθεί για την περίπτωση του κ. Thoburn.

Το αξιότιμο μέλος αναφέρεται σε δύο στοιχεία της κοινοτικής νομοθεσίας σχετικά με τις μονάδες μέτρησης.

Το πρώτο στοιχείο είναι η αλλαγή των μέτρων και σταθμών, η οποία άρχισε στο Ηνωμένο Βασίλειο κατά τη διάρκεια της δεκαετίας του 60, πριν από την προσχώρησή του στην Κοινότητα. Το δεκαδικό σύστημα μέτρων και σταθμών συμφωνήθηκε στο πλαίσιο του SI (Διεθνές σύστημα μονάδων). Οι περισσότερες χώρες στον κόσμο, συμπεριλαμβανομένων και των κρατών μελών, εφαρμόζουν το δεκαδικό σύστημα μέτρων και σταθμών, με κύρια εξαίρεση τις Ηνωμένες Πολιτείες, μολονότι είναι συμβαλλόμενο μέρος στο SI. Η απόφαση να εφαρμοστεί σε ολόκληρη την Κοινότητα ένα κοινό σύστημα μετρολογίας λήφθηκε από τα κράτη μέλη το 1971, το 1980 και το 1989. Το Ηνωμένο Βασίλειο συμφώνησε πλήρως με την προσέγγιση αυτή. Ωστόσο, δεδομένης της ιδιαίτερης κατάστασης που επικρατεί στο Ηνωμένο Βασίλειο και στην Ιρλανδία, συμφωνήθηκε η σταδιακή εφαρμογή της μετρολογίας, με βάση αναλυτικό χρονοδιάγραμμα. Όσον αφορά τα τελικά είδη, συμπεριλαμβανομένων των αγαθών που πωλούνται χύμα, ορίστηκε μεταβατική περίοδος μέχρι το τέλος του 1999, παρέχοντας, εν προκειμένω, συνολικά 20 έτη στους λιανεμπόρους της Ιρλανδίας και του Ηνωμένου Βασιλείου για να προσαρμοστούν. Μετά την ημερομηνία αυτή, όλα τα πωλούμενα προϊόντα πρέπει να φέρουν ενδείξεις του δεκαδικού συστήματος μέτρων και σταθμών.

Ένα άλλο ζήτημα είναι εάν και κατά πόσο θα μπορούν να δίνονται παράλληλα και άλλες ενδείξεις. Οι κοινοτικές οδηγίες ορίζουν εν προκειμένω ότι η διπλή αναγραφή επιτρέπεται τουλάχιστον μέχρι το 2009, έτσι ώστε να μπορέσουν όλες οι χώρες, σε παγκόσμιο επίπεδο, να προσαρμοστούν στο SI, διατηρώντας τις εμπορικές τους ροές.

Οι εθνικές αρχές είναιπεύθυνες να εξασφαλίσουν την ορθή εφαρμογή της εθνικής νομοθεσίας κατ' εφαρμογήν του κοινοτικού δικαίου.